Les cabanes de pedra Seca - senderisme autoguiat
Us proposem una ruta que tant es pot fer a peu com en BTT per a tota la família, en la que recorrereu els camps de conreu de secà descobrint una gran quantitat de cabanes de pedra seca. Quantes penseu trobar-ne? Durant la ruta, l’horitzó el veureu retallat per la preciosa silueta de Montserrat. Deixeu-vos sorprendre i gaudiu.
El resguard del pagès
Sabeu que en el terme municipal de Sant Quintí de Mediona hi ha més de 200 cabanes de pedra seca catalogades? És un nombre sorprenent i us convidem a anar-les descobrint, entre camps de conreu, al llarg del recorregut. Us serà més fàcil veure-les si aneu a l’hivern quan els ametllers i la vinya no tenen fulla. Recordeu que són privades i hem de respectar en tot moment tant la cabana com la propietat on es troben.
La ruta transcorre gairebé en la seva totalitat per pistes forestals poc transitades, per tant es una bona opció per a poder fer en BTT a un nivell molt assequible.
Comencem la ruta passant per la Plaça dels Avis on s’explica que va començar a fer-se el poble, un bonic racó d’arbres cultivats, entre arcades i presidit per una font. Sortim pel poble i anem un petit tram per carretera per anar a trobar el camí dels Arengaders on ja ens introduïm de ple en els terrenys de cultiu i comencem a veure les primeres cabanes de pedra seca.
A partir d'aquí, podreu anar trobant diferents cabanes algunes molt ben conservades i altres en estat pràcticament ruïnós. Una de les primeres que veureu es la del Molí Fondo que fins i tot té un pou de recollida d'aigua de pluja. Es van alternant trossets de bosc de pi blanc i cultius en el terreny pedregós de vinya, ametllers i oliveres, les fulles de color verd apagat, petites i convertides en la mínima expressió...
Anireu caminant per l'entorn de Sant Quintí de Mediona, terra de secà amb aquest aspecte aparentment dur i sec. Però cal observar els detalls, per exemple una aromàtica com el romaní que creix amb força per tots els racons sense cultivar, o també els lliris que decoren molts sostres de cabanes i alhora les protegeixen i mantenen l’estructura de la pedra seca.
Travessarem també la Urbanització de la Soleia per fer l'últim tram entre cultius i poder veure més cabanes. Finalment el camí dels Arengaders ens tornarà a portar al poble passant per Cal Sala, bodega on es va embotellar la primera ampolla de cava Freixenet.
Un cop a la Urbanització de la Soleia, es pot tornar directament al poble de Sant Quintí de Mediona, baixant per la carretera i estalviant-nos la darrera volta
Traçat amb poc desnivell que transcorre majoritàriament per pista forestal entre conreus de secà
Les pujades i baixades són bastant moderades i només haurem de tenir precaució en alguns punts que creuem la carretera
El camí no disposa de cap tipus de senyalització, anar atents al track
Les cabanes i els camps de conreu són de titularitat privada, sigueu respectuosos.
Es creua la carretera dues vegades i es camina uns metres al principi, recordeu caminar en fila índia i per l’esquerra.
No hi ha trams amb dificultat afegida.
Si anem en BTT, sempre portar material de seguretat, casc i guants i es recomana portar recanvis suficients
Hi ha Font en el punt d’inici i en diferents places del poble per on passem
Que voir à: Les cabanes de pedra Seca
Plaça dels Avis
La vila es va crear a partir dels segles X i XI, després dels combats entre sarraïns i cristians, quan des del Castell de Mediona va baixar un contingent d'habitants que es va instal·lar aprofitant l
Vegetació de secà
Fixem-nos en la vegetació que trobem en els marges: fulles petites, dures, punxoses i replegades en molts casos, recobertes de ceres, pèls i colors més aviat foscos. La vegetació ens parla de llargues
Cabana de Cal Molí Fondo
Cabana de pedra seca en força bon estat de conservació, té dos contraforts que es feien servir per protegir-se del vent, per això es troben orientats de manera perpendicular al vent dominant, i si us
esquerra 19
Just en aquest punt, agafeu el camí a l'esquerra i de seguida veureu la cabana més gran de tot el recorregut. Doneu-li la volta a la cabana, amb xemeneia i tot, construida en temps més moderns, igual
Camí dels arengaders
Només cal observar la mida del mur que trobem al marge del camí per veure que estem en un camí important.
Va ser molt transitat en altres èpoques i s’utilitzava per anar de Vilafranca a Capellades. A
Esteu davant d'on la Casa Freixenet va embotellar la primera ampolla de cava.
La casa es va construir el 1895 per Joan Sala, que hi tenia unes vinyes a prop, i va ser el marit de la seva filla el 1914
Endroits 11/10/2017
Que faire: Les cabanes de pedra Seca
Loisirs actifs 11/10/2017
Où dormir 11/10/2017
Où manger 11/10/2017